Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1230

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 47% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 21 kredit Általános kulturális tárgyak, történelem, országismeret, nyelvi képzés. 4.2.2. Törzs- és szakképzés: 51 kredit Irodalomtudomány: — olasz irodalomtudomány, — olasz irodalomtörténet a kezdetektől napjainkig, — egyes kiemelkedő alkotók életműve, hatása, — az irodalomtudomány művelésével kapcsolatos írott és beszélt műfajokba való bevezetés. Nyelvtudomány: — leíró nyelvészet, — nyelvtörténet, — fonetika és fonológia, lexikológia és lexikográfia, dialektológia, — a nyelvtudomány művelésével kapcsolatos írott és beszélt műfajokba való bevezetés. Történelem és kultúrtörténet: Itália története, az olasz művészet története, az olasz zene története, az olasz filozófiai gondolkodás története; országismeret: földrajz, néprajz, színház- és filmtörténet. A nyelvi képzés feladata magas fokú olasztudás megszerzése, a különböző beszélt és írott műfajokban való jártasság elsajátítása. A nyelvoktatás elsősorban a célnyelv és az anyanyelv kontrasztivitásának tudatosításán alapul. Igénybe vesz minden olyan információhordozó eszközt, amely az utóbbi évtized nyelvoktatásának immár nélkülözhetetlen kelléke (pl. video, CD).

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes